description: Платформите за споделено съдържание ще трябва да плащат на авторите

title: ЕК дава нови права на издатели и музиканти в интернет

maintext:
Youtube ще трябва да плаща повече на музикантите и продуцентите им.
© DADO RUVIC
Издателите ще могат да изискват от сайтове като Google заплащане за използване на съдържанието им.
ЕК ще публикува нови правила и за роуминга през следващата седмица
През следващата седмица Европейската комисия ще представи и новите си правила за роуминга, обяви Жан-Клод Юнкер в сряда по време на речта си за състоянието на ЕС в Страсбург. Миналата седмица той изтегли първоначалния проектоплан на ЕК за отмяна на роуминг таксите от средата на 2017 г. с цел да бъде подобрен. Планът предвижда използване на мобилни услуги в чужбина на цената според националния план на потребителя за не по-малко от общо 90 дни годишно или за 30 дни непрекъснато. След изтичането на тези дни ще влиза в сила роуминг такса, но тя няма да е по-висока от 4 цента за минута разговор, 1 цент за кратко текстово съобщение и 0.85 цента за мегабайт данни. Но ако клиентът се върне само за ден до България и отново отиде в Европа, започва да тече нов 30-дневен срок. Предложението вече среща голяма съпротива от телекомите, но преди да влезе то в сила, ще трябва да бъде одобрено от европарламента и Европейския съвет.
Издателите, музикантите и други автори ще могат да изискват заплащане, ако техните творби се използват от уебсайтове, става ясно от черновата на новия закон на ЕС за защита на авторските права, публикувана в сряда. Идеята на Европейската комисия е да защити творците и да им осигури екслузивни права да разпространяват онлайн съдържанието си. Така например журналисти и издатели на вестници и списания ще могат да искат заплащане от Google News и други сайтове, които използват части от статиите им. Издателите често се оплакват, че например Google, собственост на Alphabet Inc., генерира печалби чрез реклами, които показва до тяхно съдържание, отбелязва Bloomberg.Новата директива трябва да замени досегашната, която е била въведена преди 15 години, и да уеднакви остарелите и фрагментирани правила в различните страни. Старата директива от 2001 г. даваше сходни по мащаби нива на защита на авторското право, но новата би трябвало ефективно да ги гарантира.Предложението на ЕК е да се въведе ново право на издателите, подобно на това, което вече съществува в закона на ЕС за филмовите, звукозаписните и други производители в развлекателната и авторската индустрия. Новото право признава важната роля, която журналисти и медийни издатели имат в "инвестирането и създаването на качествено журналистическо съдържание, което е от изключителна важност за достъпа на гражданите до знание в демократичните ни общества", пише в черновата на директивата. "Тъй като те ще са законно признати като собственици на това право, ще бъдат за пръв път в по-добра позиция, когато договарят използването на съдържанието си с онлайн агрегаторите, които го използват или дават достъп до него." Освен това директивата предвижда да гарантира обезщетения за инвестициите на издателите, тъй като "честното споделяне на стойността е необходимо, за да осигури устойчивостта на издателския сектор".Новата директива може на практика да ограничи способността на компаниите - агрегатори на съдържание, да предлагат услуги в Европа. Например през 2014 г. Google вече затвори новинарския си портал в Испания, след като закон в страната позволи на издателите да таксуват уебсайтове, които са използвали съдържанието им. Услугата Google News изцяло разчита на информация, която е била събрана и публикувана от новинарски агенции, а YouTube разчита на печалба от реклами, не от съдържанието, която после разделя между собствениците на авторски права. Така Youtube и други сходни сайтове за споделяне на аудио- и видеосъдържание като Vimeo и DailyMotion ще трябва по-активно да преглеждат съдържанието си, за да проверят за записи и видеа, които нарушават авторските права. ЕК смята, че тези сайтове трябва да предприемат "подходящи и пропорционални мерки, за да осигурят защита" на защитените творби чрез технологии за разпознаване на съдържание. Те ще бъдат длъжни да информират собствениците на авторските права колко добре работят тези технологии и да им осигурят начин да си търсят обезщетение от нарушителите на правата им, заявява още ЕК. Например Google използва ContentID за тази цел и твърди, че досега е обезщетил носителите на правата с 2 млрд. долара, твърди Bloomberg. Компанията е разследвана отделно от ЕК и за влиянието си върху резултатите при търсене, за онлайн реклами и за софтуера си за мобилни телефони Android.Освен издателите вече и музикантите ще могат да изискват допълнително плащане от продуцентите. Авторите и изпълнителите в музикалния сектор често прехвърлят правата си срещу предварително заплащане, но ЕС смята, че трябва да могат да проследяват каква печалба генерира трудът им и да могат да предоговарят условията, ако смятат, че сделката е била нечестна. По думите на председателя на ЕК Жан-Клод Юнкер важното е "журналистите, издателите и авторите да получават честно заплащане за труда си".


description: Предмет на проверката е видеозапис, в който Бачев отправя нецензурни думи към Бойко Борисов

title: Методи Бачев не е бил задържан, но прокуратурата го проверява за хулиганство по сигнал на МВР

maintext:
Вътрешният министър Румяна Бъчварова освободи директора на МВР - Благоевград
Методи Бачев е бил привикан в районното полицейско управление в Благоевград, за да даде обяснения, но не е бил задържан за 24 часа, каквато информация се появи в четвъртък. Това потвърди самият той пред "Капитал".За задържането за един от считаните за собственици на строителната компания "Агромах" съобщиха различни медии като се позоваха на свои източници от МВР. В действителност Бачев не е бил задържан, но в прокуратурата все пак се води проверка за хулиганство срещу строителния бос по сигнал на МВР. Районният прокурор на Благоевград Борислав Ковачки обясни пред "Капитал", че предмет на проверката ще бъде разпространеният в интернет през последните дни видеоклип, в който Бачев използва нецензурни изрази към премиера Бойко Борисов. Действието се развива по време на кукерския събор в село Черниче, а Бачев е във видимо нетрезво състояние.Особеното на престъплението хулиганство е, че държавното обвинение ще трябва да докаже, че с действията си Бачев е скандализирал околните и е показал грубо неуважение към морала и обществото. По думите на районния прокурор ще бъде възложена техническа експертиза, която да установи автентичността на записа. Ще бъдат разпитани и свидетели. За хулиганство няма да бъде проверявано единствено поведението на Бачев спрямо премиер-министъра, а всички негови действия, които са заснети на събора.Междувременно вътрешният министър Румяна Бъчварова отстрани от длъжност директора на ОДМВР-Благоевград старши комисар Росен Танушев. Според МВР "поводът е превишаване на полицейски правомощия и непремерени действия по отношение на граждани." В областната дирекция в момента се извършва проверка. Твърде вероятно е причината за това да е скандала около действията на полицията срещу Методи Бачев.От март месец тази година прокуратурата разследва "Агромах" за укриването на 14 млн. лв. данъци.

fasttext_language: bg


description: В рамките на ЕС най-доволни от града си са живеещите в столицата на Литва Вилнюс. 98% от интервюираните в допитването на Евростат отговарят...

title: Графика на деня: Жителите на европейските столици харесват живота си там

maintext:
В рамките на ЕС най-доволни от града си са живеещите в столицата на Литва Вилнюс. 98% от интервюираните в допитването на Евростат отговарят положително, което е с 5% повече спрямо 2012 г. Прибалтийският град е следван от скандинавските столици Стокхолм и Копенхаген (по 97%) и Виена и Люксембург (96%). Най-недоволни пък са жителите на Атина, където едва 71% от анкетираните са отговорили положително. Въпреки това те са 15% повече спрямо 2012 г. У нас 86% от софиянци са доволни от града си,
Букурещ, където положително са отговорили 83% от запитаните.
изпреварвайки


description: Това каза днес в Брюксел Андрус Ансип, зам.-председател на еврокомисията по въпросите на единния дигитален пазар, предава DPA. "Взехме решение, че не...

title: Няма да има ограничения за роуминга в ЕС

maintext: Това каза днес в Брюксел Андрус Ансип, зам.-председател на еврокомисията по въпросите на единния дигитален пазар, предава DPA. "Взехме решение, че не бива да има дневни ограничения", казва той, имайки предвид върнатия за преработване преди две седмици план за роуминга в ЕС . Според текста на сваления документ роумингът отпадаше само частично, а не изцяло, както беше обещано по-рано от Европейската комисия, и лимитираше безплатното ползване на "домашния" абонамент в страните в ЕС на 30 последователни или общо 90 дни годишно.Следващите дни се очаква комисията да представи нов план, с който да се регулират и възможни злоупотреби на потребители, които биха си купили SIM карти от страни с по-ниски цени.


description: Германската компания ще получи контрол върху 43 здравни заведения

title: Fresenius купува испанската група болници Quironsalud за близо 6 млрд. евро

maintext:
Обявяването на сделката се отрази позитивно на акциите на Fresenius, които повишиха стойността си с 5% и достигнаха най-високо ниво за последната година
© BRIAN SNYDER
Купуването на Quironsalud показва глобалните амбиции на главния изпълнителен директор на Fresenius Стефан Щурм, който зае тази позиция в началото на юли тази година. Чрез сделката Fresenius ще получи контрол върху 43 болници в Испания. Quironsalud очаква годишен оборот от около 2.5 млрд. евро, който да се увеличи с 10% през идната година. Helios отговаря за една пета от приходите на германската група за миналата година.
Fresenius е договорила сделката без подкрепата на консултанти, тъй като Щурм управляваше финансите на групата от 2005 г. до заемането на позицията главен изпълнителен директор. През това време Fresenius успя да създаде най-голямата мрежа от болници в Германия чрез изкупуването на конкурента си Rhoen-Klinikum AG срещу малко над 3 млрд. долара – сделка, която беше приключена преди две години. Скоро след като Щурм стана изпълнителен директор на Fresenius, компанията се насочи към закупуване на бизнеса на Pfizer с помпи и устройства. Това придобиване пропадна, след като двете страни не се разбраха за цената на подразделението.
Закупуването на Quironsalud ще спестява на Fresenius по 50 млн. евро на година, като очакванията на германската група са сделката да бъде приключена до края на първото тримесечие на 2017 г. Виктор Мадера, главен изпълнителен директор на Quironsalud, ще продължи да работи за Fresenius след края на придобиването. Със сделката Fresenius търси разрастване, след като парламентарните избори догодина правят приватизирането на болници в Германия малко вероятно. От компанията също така вече са давали сигнали, че искат да излязат извън границите на европейския пазар. Според Улрих Хувалд, анализатор във Warburg Research, въпросът пред фирмата е накъде и кога.
Най-голямата публична компания за здравни услуги Европа - германската, Fresenius, ще купи испанската група болници IDC Salud, известна също и като Quironsalud, за сумата от 5.76 млрд. евро, съобщава Bloomberg. Това ще е най-голямата сделка в историята на германското дружество и цели да разшири мрежата й. Обявяването на сделката се отрази позитивно на акциите на Fresenius, които повишиха стойността си с 5% и достигнаха своето най-високо ниво за последната година.Цената на сделката ще бъде платена в брой и чрез акции, като основателят на IDC Salud Виктор Мадера ще получи книжа за 400 млн. евро. Германската компания ще осигури нужното финансиране чрез дълг. Quironsalud е най-голямата испанска частна група болници, като 58% от нея е собственост на лондонската инвестиционна компания CVC Capital Partners, а останалите акции са разпределени сред членовете на ръководството. Номинален купувач е подразделението Helios на Fresenius, което е най-голямата болнична компания в Германия, но досега не оперираше извън страната.


description: Изборът на Ги Верхофстад за преговарящ на Европейския парламент за Brexit е лоша новина за британците

title: Брюксел е негов храм, а той е върховният жрец

maintext:
Сцената е готова за предстоящ сблъсък
© Reuters
Темата накратко
- Заклетият европейски федералист Ги Верхофстад, агитиращ за "повече Европа", ще бъде преговарящият от името на ЕП за Brexit.
- Евроскептиците в Обединеното кралство го смятат за "антибритански фанатик, който защитава един по-интегриран ЕС". И очакванията са за предстоящи напрегнати разговори и дори сблъсъци между Брюксел и Лондон.
- Ролята на лидера на ALDE в преговорния процес няма да е толкова голяма. Но дуелът обещава да бъде интересен.
Той не се притеснява да каже директно на британците какво смята за тяхното решение да напуснат ЕС, като "глупост" е най-меката дума, която употребява. Обичайно концентрира светлините на прожекторите с ярките си речи пред Европейския парламент (ЕП), които предизвикват реакции в двете крайности – от бурни аплодисменти до поривисти освирквания. И е нещо като еквивалент на рок звезда в политиката, като благодарение на своя неподражаем стил надскача ограниченията на реалното си влияние.На младини Ги Верхофстад е искал да стане актьор. Днес може да се каже, че отчасти е осъществил тази мечта, тъй като изпълнява своите страстни монолози пред голяма публика, а ролите, в които се е превъплъщавал, са разнообразни - евродепутат, лидер на либералната група ALDE и белгийски премиер. Изборът му за преговарящ на ЕП, когато Лондон стартира процеса по излизане от ЕС, е лоша новина за британците. Като заклет европеец той е категоричен: "Наше задължение е да превърнем Brexit в успех за Европа и нейните граждани. Това е възможност не да я убием, а да я преоткрием. ЕС е лекарството за рака на национализма."Евроскептиците в Обединеното кралство просто няма как да бъдат доволни от новото му назначение, тъй като според тях той е "антибритански фанатик", който защитава това, което те категорично отхвърлят, а именно един по-интегриран ЕС. И очакванията сега са за предстоящи напрегнати разговори, тропане по масата и дори сблъсъци между Брюксел и Лондон.Страшилището за всички брекситъри - Верхофстад, може да се опише най-кратко като заклет европейски ветеран, агитиращ за "повече Европа". Той иска по-амбициозен ЕС, който да развие енергийната инфраструктура, инвестициите и банковия съюз. Според него Брюксел е изправен пред пропаст между поколенията, като от едната страна са проевропейските младежи, а от другата - по-възрастното население, което има "големи проблеми с ЕС". По думите му наболели въпроси в съюза като тероризма и избягването на данъци могат да бъдат решени само чрез "инструменти, надхвърлящи рамките на националните интереси". В интервю за онлайн изданието Cafebabel Верхофстад обяснява концепцията за ЕС така: "Представете си клас от 28 ученици. Всеки от тях има свои идеи, предимства и трудности. Идеята е те да работят заедно и да създадат съюз, който подкрепя и подсилва членовете си."Критиците му го определят като радикален федералист, който често се е изказвал в полза на създаването на Съединени европейски щати. Лидерът на ALDE не крие, че според него само чрез политическо обединение Европа ще успее да остане значима сила в глобализиращия се свят. Новото му назначение не се приема еднозначно дори сред колегите му в ЕП. "Мисля, че това е почти провокация за Великобритания. Става въпрос за държава, която понякога с основание е скептична към ЕС. За съжаление преди референдума политиците не успяха да обяснят на хората защо Европа е необходима, така че мнозинството гласува да напусне съюза. И след това да сложиш за преговарящ човек, който не е в средата на политическия спектър, а е от спектъра на искащите федерална Европа, не е най-добрият ход", казва пред "Капитал" холандският евродепутат от групата на социалистите Кати Пири. Но допълва, че в крайна сметка Верхофстад ще трябва да представлява целия ЕП. Което означава, че няма да може да излага само личното си мнение, а ще трябва да вземе под внимание и вижданията на големите политически групи. "Така че смятам, че той ще трябва да заеме позиция, отразяваща мнозинството тук. Сигурна съм, че като опитен политик, като бивш белгийски премиер, той е способен да го направи. Но първоначалната реакция на Великобритания също е разбираема", казва Кати Пири.През седмицата Верхофстад повтори позицията си, че четирите свободи в ЕС – движението на стоки, услуги, капитали и хора, не могат да се делят и Великобритания не може да има една от тях без всички останали. Думите му бяха подкрепени от председателя на Европейската комисия (ЕК) Жан-Клод Юнкер, който заяви в годишната си реч за състоянието на съюза, че Лондон няма да получи достъп до единния пазар, ако забрани на граждани на ЕС да работят във Великобритания след Brexit. "Не може да има достъп по избор до единния пазар", категоричен беше Юнкер.Според Найджъл Фараж от Партията на независимостта на Обединеното кралство (UKIP) тази позиция означава, че договарянето на сделка е малко вероятно. Той нарече новото назначение на Верхофстад "военен акт срещу всеки разумен преговорен процес", а самия него определи като "върховния жрец в храма на Брюксел". Неприязънта между двамата в ЕП не е отскоро, като веднъж лидерът на ALDE дори заяви: "Фараж постоянно говори за заплати и пилеене на пари. Но според мен най-голямото прахосване на пари в ЕС днес е заплатата, която всички му плащаме. Нека бъдем честни – той е член на комисията по риболова и никога не е там. Идва тук и казва, че заплатите, които се плащат, са скандални. А той получава заплата, без да е свършил никаква работа в собствената си комисия. Той може и да се смее, но това е реалността."


description: Британският финансов регулатор е поредният, който предупреждава потребителите да са внимателни с криптовалутата

title: OneCoin на Ружа Игнатова притесни властите в Лондон

maintext:
© Надежда Чипева
Компанията на българката с германски паспорт Ружа Игнатова OneCoin е разследвана от полицията в Лондон. Това става ясно от
на британския финансов регулатор Financial Conduct Authority, с което той предупреждава потребителите да внимават при взаимоотношенията си с компанията. От FCA подчертават, че OneCoin, която предлага възможност за печалба от търговия и копаене на едноименната криптовалута, не е лицензирана от тях и те не мислят, че извършва действия, които изискват тяхната оторизация. "Въпреки това сме притеснени от потенциалните рискове, които компанията поставя пред британските потребители", гласи съобщението.
Поредно предупреждение
OneCoin, което
е обвинявано от медии и анализатори в редица страни, че е
. Името на криптовалутата през годините се появяваше в подобни съобщения на унгарската централна банка, латвийския финансов надзор както и различни институции, ангажирани със защита на потребителите. След първата публикация на "Капитал" по темата и българската Комисия за финансов надзор излее с предупреждение
Това не е нито първото предупреждение от официална институция, нито първото разследване заА наскоро германският и белгийският финансови регулатори обявиха, че ще правят свои проверки на OneCoin.От краткото съобщение на FCA не става ясно на какъв етап е разследването, нито срещу кои точно лица е. Първоначално сайтът на OneCoin твърдеше, че то оперира през регистрирано в Гибралтар дружество, а сега - в Дубай. В България, където е централата на компанията, дейността й се води основно през местното "Уан нетуърк сървисес", което според фирмения регистър "Дакси" има над 60 служителя. По думите на Игнатова това е обслужващата компания, която администрира бизнеса на OneCoin. За миналата година тя декларира 6.7 млн. лв. приходи и малко над 500 хил. лв. печалба.По интересната част обаче е в баланса на компанията, където се виждат 43 млн. лв. активи, от които близо 10 млн. лв. кеш и още 12 млн. лв. по банкови сметки. Друг любопитен момент е, че въпреки сравнително скромните приходи за годината, компанията регистрира 165 млн. лв. входящи други парични потоци от основна дейност., а също и 41 млн. лв. изходящ паричен поток, свързан с предоставени заеми.Извън "Уан нетуърк сървисес" в България има още около дузина компании свързани с Игнатова, част от които притежавани от майка й Веска. През някои от тях в последните две години бяха направени имотни покупки за над 35 млн. лв. Доколкото става ясно от отчетите им, те са финансирани със заеми, без да става ясно от кого.


description: Една разходка из нормандските плажове с англоезични имена

title: Лято по нормандски

maintext:
Илюстрация Увеличаване Автор: Радмила Младенова Смаляванеа>
Илюстрация Увеличаване Автор: Радмила Младенова Смаляванеа>
разходка в миналото, напомня за споделената отговорност, която имат Великите сили на деня за избухването на Втората световна война, внася баланс в обяснителната рамка, в която са положени отделните събития:
"
Пагубните финансови условия, глобалната криза през 20-те години и нарастването на безработицата водят до появата на много крайнодесни групировки. Най-добре организираните сред тях са националсоциалистите, добили известност през 1923 г., когато един от водачите им, дребен мъж с четкообразен мустак, бивш ефрейтор от армията на име Адолф Хитлер, е хвърлен в затвора за опит за преврат в Мюнхен."
В края на експозицията обаче, и по-точно в магазинчето на музея на изхода, този балансиран поглед към историята напълно отстъпва пред поразителната палитра от сувенири. Стъклени топки с падащ сняг, а по средата им – съюзнически танк. Танкове и бомбардировачи играчки, мечета с униформи на американски военни пилоти, тениски с лика на забрадена с кърпа труженичка, оголила релефен бицепс, копия на военни униформи, плакети, илюстровани книги на всевъзможни военни теми и други подобни.
Всъщност французите са извънредно мили. В два музея попадаме на момчета, които с видимо задоволство превключват на немски, вече след като сме преодолели първоначалния смут и без притеснение казваме откъде идваме. Най-очарователна е срещата ни с Рене, възрастен мъж, надхвърлил деветдесетте, с когото ни запознават, защото владее немски. "Много се извинявам", обяснява ни усмихнато той, след като се е ръкувал сърдечно с нас и сме си разменили обичайните фрази при първа среща, "но съм си забравил слуховото апаратче и не мога да ви чуя". Немският, оказва се, е овладял като военнопленник в Германия. Търся по лицето му следа от горчивина, морално високомерие или желание за мъст и не откривам нищо.
Плажовете в Нормандия носят кодовите имена от деня на десанта: Юта, Омаха, Голд, Юно, Суорд, всеки от тях – спираща дъха осем-десеткилометрова ивица златен пясък, в който краката потъват като в коприна. Плажът Омаха е в защитена природна местност и освен малкото ваканционно селище в единия му край там е и градчето Виервил-сюр-Мер. Другият, напълно див, незастроен, е една необятна гледка от море, пясък и дюни, която ми се струва най-красива следобед, по време на отлива. Тогава водата се отдръпва на 200 - 250 метра навътре в морето и оголва едно гигантско небце от пясък. На места това пясъчно небце е напълно гладко, на километри без следа от човешки крак. Другаде носи отпечатъка от ритмичното движение на вълните – миниатюрни дюни, подредени по някаква сложна, но прецизна логика, която само фракталната геометрия е в състояние да опише. На места част от водата е изостанала и отразява лазурно синьото на небето и когато се разхождаш, изглежда тъй, сякаш ту стъпваш по пясък, ту по копринени откъслеци небе. Светлината има действието на наркотик, опиянява с кристално светлите си нюанси и превръща щъкащите в плитчините чайки в искряща бяла светлина; френските импресионисти се стичат тъкмо в Нормандия, за да изследват с четките си сложната природа на светлината.
Хората тук се наслаждават на природните дадености обрано, без шум и излишества: повечето се припичат на сухата ивица пясък току до дюните, които са и добро укритие от напористия вятър. Единици се настаняват като самотни острови върху току-що оголения от водата пясък околовръст им, понякога и с километри ни жива душа. Някои ровят в пясъка за миди или морски червеи.
По-специално удоволствие е пясъчният сърф: всеки ден към четири следобед по плажа преминава трактор, теглещ върволица от десетина сърфа наедно с водачите им. Когато им намери подходящо място, тракторът ги оставя и сърфистите се впускат да обикалят по мислено начертана писта, безшумни и на разстояние от плажуващите. А ако са достатъчно опитни в ловенето на вятър с крило, в края на упражнението поемат вкупом на по-дълго и скоростно пътешествие край брега.
Други върволици от хора правят тегели в морето, крачат в колона от единия край на плажа до другия, нагазили до гърди във водата. В късния следобед излизат и ездачи с конете си. Галопират. А привечер, някъде към девет, водата се връща обратно към брега, пясъчната ивица изтънява до едни десетина метра и тогава погледът неусетно се насочва към тучно зелените поляни и хълмове, които се разстилат зад дюните. Някои са обиталище на стада от бели крави, други са старателно стилизирани за нуждите на запалените играчи на голф. Не помня да съм виждала толкова сочно зелена трева до морето, и то в разгара на лятото.
Постепенно в съзнанието ми се оформят две карти на местността: едната е туристическата, в нея възлови точки са кафенета и пазарища, ресторантчета и хлебарници, кейове и плажове; другата е военноисторическата, в нея крайбрежната ивица е разграфена на десантни зони и всеки ден се разгръщат наново бойните действия от "Денят "Д". Двете карти се наслагват една върху друга и постоянно се допълват. Дори на вечеря рибената чорба в La petite Chaloupe пристига върху хартиена подложка, рекламираща Overlord Museum с архивна снимка на настъпващи войници с каски и автомати, следвани от танк. На гърба на подложката има подобна картинка с войник, танк, бомбардировачи и парашутисти, само че от тези за оцветяване, за децата. Между другото рибената чорба в Нормандия е особено преживяване не само заради хартиената си подложка: изненадва с гъстата консистенция на крем супа, с тъмнокафявия цвят и с вездесъщата добавка от крутони и настърган ементал.
Голд бийч също има свой музей, който огласява центъра на Ароманш-ле-Бен с бодри американски шлагери от времето на десанта. Оттук гледката към морето стъписва. В кръг по хоризонта стърчат тъмни безформени останки от бетонните платформи, осигурявали достъп до сушата на многотонните танкове и самоходни противотанкови оръдия. Гигантско парче зеленясал бетон лежи насред плажа, до него са боднати табели, забраняващи плуването. В десния край на Голд бийч стигаме до друго грозилище, добре оголено от отдръпналото се море, наежено с обрасли с водорасли и миди ръждясващи метални пръти. Пред тази руина се образува естествен басейн, явно добре познат на група деца, които плуват, пляскат и се пръскат в него, докато родителите им кръжат с включени камери на мобилните си телефони. Дали войниците, стъпвали по същия този бетон, са можели да си представят подобна сцена?
Бяло спретнато хотелче с два танка отпред. Така ни среща Нормандия. Танковете са американски, с по една бяла звезда върху тъмнозелените си четвъртити шасита и бодро щръкнали оръдия. Единствено черната гума върху гъсеничните вериги, втвърдена, напукана и слепнала се с метала отдолу, е сигурен знак, че са извън движение. Първият е "Шърман", развиващ скорост от 42 км/ч при разход от 430 на сто, вторият е унищожител на танкове, М10, малко по-бърз и икономичен. И двете машини са замислени за петчленен екипаж. Докато ги оглеждам отвън, в августовската жега, ме обхващат ужас и клаустрофобия при мисълта за сгъчканите в металната им сърцевина човешки тела. Виждам ги и как напредват през плитчините на плажа Омаха, през осеяния с малки рачета, морски червеи и миди златен пясък.С тези бронирани бойни динозаври американските, английските и канадските войски осъществяват десанта в Нормандия на 6 юни 1944 г., паметният D-Day, един от най-драматичните моменти в хода на Втората световна война, който е и решаващ за победата на Съюзниците. Welcome to our liberators! е надпис, посрещащ отвсякъде новопристигналите тук, изрисуван по стъклените витрини на хлебарниците, банките, кметствата, ресторантчетата и кафенетата в съчетание с бели гълъби и цяла плеяда от знамена. Почти всичко наоколо напомня с голяма приповдигнатост за присъствието на Съюзниците, сякаш току-що са освободили крайбрежните села и градчета и сега, в този момент, са на път към Париж. Национални знамена, вдигнати на високи пилони, флагчета над входните врати на магазините със стилизиран надпис 1944 D-Day Normandie, Terre de Liberté, черно-бели архивни фотографии, уголемени почти до реален размер, по фасадите на сградите, безчет паметници, мемориални плочи, над 30 музея, военни гробища – морета от бели кръстове, организирани на национален принцип. Когато човек пристига от Германия, цялата тази обстановка стъписва в първия момент до степен, в която стандартният въпрос в бюрото за туристи "От коя държава сте" звучи като опит за разобличение. И всеки автомобил с немска регистрация успокоява.Двата танка пред хотела технически принадлежат към Overlord Museum, част са от впечатляващата колекция на музея, съдържаща над 10 000 исторически реликви и пресъздаваща с голяма доза реализъм битката за Нормандия. Тук попадам за първи път и на текстове и фотографии, отчитащи съществуването на Германия, която инак осезаемо липсва във възпоменателните чествания и украси. Още първият абзац, с който започва музейнатаМирният договор, подписан в края на Първата световна война във Версай, носи голямо унижение на Германия.


description: Вишеградската група е шумна, конфронтационна и обещава контрареволюция в ЕС. Но няма реално влияние

title: Четирите от запаса

maintext:
Вишеградската четворка - Меркел ни събира, Меркел ни дели
© Reuters
Темата накратко:
- Вишеградската група няма обща визия как да изглежда ЕС след Brexit. Очакванията квартетът да говори в един глас и на предстоящата среща на върха в Братислава да повлияе на посоката, в която да поеме ЕС, най-вероятно ще се окажат пресилени.
- Централноевропейската четворка би могла да упражнява реално влияние в ЕС единствено ако привлече и още държави. Плановете за включване на България, Румъния и прибалтийските държави обаче по-скоро са нереалистични както заради лошия имидж, който си създаде Вишеградската четворка, така и заради разнобой в интересите.
- За България търсенето на нови решения за бежанците е плюс, но като цяло щетите от коалиране с Вишеградския квартет биха надвишили ползите.
Досега те се срещаха далече от камерите и само се предполагаше, че освен да се възхищават един на друг, двамата също така обменят опит и координират тактиките си. Но на сцената на икономическия форум в Криница на 6 септември унгарският премиер Виктор Орбан и лидерът на управляващата партия в Полша "Право и справедливост" Ярослав Качински за първи път се появиха заедно публично. И не оставиха никакви съмнения в близостта си.Двете "лоши момчета" от Изток в един глас обявиха, че ще поведат "културна контрареволюция" в зашеметения от надвисналото излизане на Великобритания и още куп кризи ЕС. "Brexit е фантастична възможност" и "промяната е единственото решение" беше посланието на Орбан и Качински. Те заклеймиха всички пороци на Европа от приемането на мигранти, които "елиминират исторически идентичности", до "миризмата" на "международен капитал" и обещаха да преследват визията си за нов, радикално различен ЕС.Той е по-голям и по-хлабав съюз, в който някой ден ще влязат страни като Сърбия и който брани решително външните си граници, включително с "обща европейска армия". Но не се меси във вътрешните дела на членките си, ако те решат да променят конституцията си по свой вкус или да прилагат нетрадиционни икономически политики. В него на глобалния капитал се гледа с подозрение, а на имигрантите нехристияни - с открита неприязън. Той пази националните идентичности на държавите и е основан на по-консервативни ценности вместо сегашните либерални, довели до това, че днес ЕС е "богат, но слаб," както го описа Орбан в своя скорошна статия във в. Frankfurter Allgemeine Zeitung.Платформата за постигане на тази визия е Вишеградската четворка - изживяващата ренесанс група на Полша, Унгария, Чехия и Словакия, която се оформя като алтернативен център с амбиции за влияние в ЕС. За момента България се държи настрана, но призивите от опозиционни и полуопозиционни политици (като лидера на ДСБ Радан Кънев) да се търси обща позиция с централноевропейския квартет и да не се следва безропотно Германия се засилват. Само че дотук Орбан, Качински и компания показват по-скоро способност да блокират и да се конфронтират, отколкото да търсят полезни и приемливи решения.Създадена преди 25 години с цел да ускори интегрирането на Централна Европа в ЕС, Вишеградската група беше възродена от бежанската криза. Повратният момент в новата й история беше идването на власт на консервативната и националистическа "Право и справедливост" в Полша миналия октомври. Под задкулисното ръководство на Качински правителството на премиера Беата Шидло започна офанзива за овладяване на обществените медии, разузнаването и дипломатическата служба, както и на Конституционния съд. Докато в Брюксел се притесняваха от орбанизацията на Полша, Варшава и Будапеща ставаха все по-близки и все по-невъздържани в критиките си по адрес на ЕС.След гласуването за Brexit Орбан и Качински станаха още по-нападателни. "Веднага след референдума във Великобритания Вишеградската група започна да атакува Европейската комисия, окуражена, че правомощията й могат да бъдат да бъдат намалени заради Brexit. Най-вече Полша и Унгария се опитват да използват недоволството от Брюксел за краткосрочни политически цели", казва пред "Капитал" Едит Згут, външнополитически анализатор от базирания в Будапеща мозъчен тръст Political Capital. Отслабването на институциите на ЕС означава и по-слаб надзор за това дали натискът върху медиите в Унгария или подчиняването на Конституционния съд в Полша не са опасно подкопаване на демокрацията.Извън това "Вишеградската група няма обща визия как да изглежда ЕС след Brexit", констатира пред "Капитал" Ищван Хегедуш, председател на неправителствената организация Hungarian Europe Society. Той посочва, че четирите страни имат само две теми, които ги обединяват. Първата е мигрантската криза. Планът за квоти за бежанци за всяка държава в ЕС беше посрещнат като анатема и първо Словакия, а после и Унгария заведоха искове срещу него в съда в Люксембург. Орбан освен това насрочи по този въпрос референдум през октомври, който няма да има особен смисъл (планът за квотите така или иначе вече не е на дневен ред), но се вписва в политическата му линия да превръща мигрантите във враг номер едно. Втората обща тема е бюджетът на ЕС - четирите страни зависят от европейските пари и имат интерес те да не секват и да не намаляват. През 2015 г. Полша е била третият най-голям получател на финансиране от ЕС след Франция и Испания и е похарчила 13.3 млрд. евро. Унгария е взела 5.6 млрд. евро, което е над два пъти повече от Холандия."Вишеградската четворка не представлява някакъв много специален централноевропейски дух. Две от страните в нея - Полша и Унгария, се движат в националистическа посока. Те се борят срещу т.нар. Брюксел, не харесват федерални и наднационални институции и предпочитат нещо, което можем да наречем Европа на нациите. Но са по-скоро прагматични, не се интересуват толкова от дебата за бъдещето на Европа като такъв", смята Ищван Хегедуш. И предупреждава, че привидно проевропейските инициативи на Орбан не трябва да бъдат взимани особено насериозно. "Когато например казва, че иска обща европейска армия, това няма никакви последствия. Той може да претендира, че е много проевропейски, но няма реален шанс в близко бъдеще наистина да има европейска армия. А по много други важни теми той отстоява свое собствено поле за маневриране, в което да прави каквото си поиска", казва председателят на Hungarian Europe Society.


description: Тридневният "квАРТал" поставя началото си с дългосрочни идеи

title: Старият център на нов глас

maintext:
Илюстрация Една от архивните снимки на района, които ще бъдат показани в рамките на фестивала
Увеличаване Една от архивните снимки на района, които ще бъдат показани в рамките на фестивала
[Музей за история на София] Смаляванеа>
Първото издание на "квАРТал" (16 - 18 септември) ще представи едновременно и фестивала, и творческия колектив зад него. Целта им е територия на стария център на София да се обособи и утвърди като място на културно-творческата дейност. Основен периметър на действието е районът между булевардите "Дондуков", "Васил Левски", "Сливница" и "Княгиня Мария Луиза".
Но какво отличава инициативата от други, които също привличат внимание към определени градски локации и събират около тях творческите проекти? "квАРТал" се организира без никакво финансиране, плод е най-вече на ентусиазъм и иска да провокира посетителите да навлязат повече в историята и в културното и етническото разнообразие на улиците в този район. Планира да го направи чрез разнообразна програма със събития в над 60 локации: исторически разходки, свързани с еврейската общност в района, бар турове, музикални импровизации, изложби на архивни снимки, работилници, инициативи за деца, лекции и презентации, посветени не само на региона, но и на примери как се създават креативни общности в стари квартали в други европейски градове. С първия ден на инициативата, от утре по обяд, ще се появят и pop-up галерии на различни творци (сред които на художникът Ясен Згуровски и фотографа Калин Руйчев) на ул. "Бенковски" 47.
"Идеята се оформи най-вече покрай факта, че голяма част от организаторите всъщност работят около тези улици", казва Надежда Георгиева, автор на художествената визия на фестивала и основател на съществуващото от две години Sito Studio. То се намира на ул. "Цар Симеон", където се провеждат курсове по ситопечат върху хартия или текстил, изработка на тениски и цианотипия. На първия ден на фестивала, 16 септември, в Sito Studio ще
За Надежда събитието е начин да бъдат преодолени някои предубеждения към квартала – покрай концентрацията на емигранти, и да бъде оценен той не въпреки, а именно заради културното си разнообразие. Ако искате да го опознаете, тя смята, че не е нужно да планирате – една разходка по улиците е напълно достатъчна, за да усетите атмосферата. И все пак негативно впечатление й правят свастиките по улиците – нещо, на което се надява фестивалът някой ден да може да противостои по смислен и креативен начин.
Първото издание на "квАРТал" ще изпробва концепцията на проекта, но всички, замесени в него, имат желание това да е дългосрочен проект, изцяло посветен на конкретния район. "Тук има много празни места, особено по "Симеон". Би било чудесно, ако тези локации започнат да привличат артистични хора и това спомогне за съживяването им." Съсед на ателието е съществуваща от 15 години книжарница, както и възрастен заварчик, който бързо се ентусиазира от идеята, че нещо такова ще се случва. На същата улица ще има галерия за дизайнерски дрехи, близо е и студиото за ръчно изработени керамични изделия "Тезгях", които също са част от фестивала. На няколко минути е "Дом на киното", което ще бъде основна инфо точка на фестивала, както и място за лекции и прожекции.
На 17 септември, в Деня на София, там ще бъдат показани документални филми, свързани с историята на града, както и дебютният филм на Камен Калев "Източни пиеси".
Сред инициаторите са още арт фондация "ДОМА", магазинът и бранд cush.be, коуъркинг пространството SOHO, Ателие "Пластелин", бира Ailyak, платформата move.bg.
Повече за проекта - на страницата му във Facebook
бъде показан процесът по направа на демо печат и ще се проведе разпродажба на стари принтове и дрехи.Организацията се случва изключително бързо – те уточняват концепцията помежду си за по-малко от месец.


description: Досъдебното производство е по обвинения в безстопанственост и престъпления по служба и е образувано от Софийска градска прокуратура на база одитния...

title: Прокуратурата ще разследва бившия ректор на Медицинския университет проф. д-р Ваньо Митев

maintext: Досъдебното производство е по обвинения в безстопанственост и престъпления по служба и е образувано от Софийска градска прокуратура на база одитния доклад на учебното заведение, изпратен от Министерството на образованието. Според доклада бившият ректор е предприел действия по незаконосъобразно премахване на сграда, която все още е публична държавна собственост, без решение на правителството. Ще бъдат разследвани и договорите за обучение на чуждестранни студенти, които са били приемани без изпити и само с тестове за владеене на английски език. Данните за безстопанственост се извеждат от констатациите за изразходвани бюджетни средства за командировки на Митев до Доминиканската република, Москва, Иркутск, Чили, Оман, Хавана, Токио, Йокохама, Киото, Сеул и др., от които няма възвращаемост за университета.


description: Борсовите индекси в Европа останаха стабилни в началото на търговията в сряда, задържайки се близо до осеммесечния връх, достигнат в началото на...

title: Европейските акции се задържат на осеммесечен връх

maintext: Борсовите индекси в Европа останаха стабилни в началото на търговията в сряда, задържайки се близо до осеммесечния връх, достигнат в началото на седмицата. Добрите резултати на някои големи компании от региона компенсират слабите данни за икономиката на Германия. Широкият индекс STOXX Europe 600, който достигна най-високите си нива от месец януари в понеделник, се задържа на нива малко над 349 пункта. Основният германски индекс DAX отстъпи с 0.1% заради статистиката, показваща неочакван спад на индустриалното производство в страната през юли. Сред компаниите най-големия печеливш бе инженерната група Weir Group, чиито акции поскъпнаха, след като анализаторите от Morgan Stanley повишиха оценката си за тях.


description: Компанията е един от пионерите на българската аутсорсинг индустрия и от малкото, които не са придобити от международен гигант

title: "Сиксти кей" ще расте с още 300 служители

maintext:
Джонатан Гладуиш вижда потенциала за развитие на изнесените бизнес процеси още когато отговаря за кол-центровете на БТК, а през 2008 г. основава собствената компания
© ЮЛИЯ ЛАЗАРОВА
63% е ръстът на оборота на дружеството през 2015 г.
"Сиксти кей" ще наеме още 300 служители до края на годината, каза за "Капитал" Джонатан Гладуиш, основател и изпълнителен директор на компанията за аутсорсинг. Бизнесът на "Сиксти кей" е с фокус в обслужването на клиенти и спада към класическите контактни центрове. В момента компанията търси засилено служители с немски език както за софийския си офис, така и за пловдивското звено. Гладуиш оглежда и други големи областни градове за следващи локации, като не изключва и откриването на офиси в Румъния и Сърбия в близко бъдеще.Основаната през 2008 г. компания е на осмо място по приходи и на пето по брой служители в целия сектор през миналата година в България. Вероятно предвид очакванията да запази ръста на оборотите от 60% и през 2016 г. "Сиксти кей" ще се изкачи в класацията.Само от началото на годината BPO (изнесени бизнес процеси) компанията е наела над 300 служители и в момента размерът на екипа вече възлиза на над 1300, сочи справка в електронния регистър ДАКСИ. Те са разпределени между двете настоящи локации на "Сиксти кей" - в столичния квартал Враждебна и във втората по популярност аутсорсинг дестинация в България - Пловдив. Пловдивският офис стартира през януари миналата година с малък екип от 15 души, като в края на лятото на 2016 г. вече има 360 служители, казва Гладуиш.За да поеме нарасналия брой проекти на клиентите си, сред които компании като EBay, Sky и ZumbaFitness, аутсорсърът ще продължи да расте. Мениджмънтът на дружеството дори вече се оглежда извън установените си локации в търсене на места с по-голям брой свободни кадри, обяснява Гладуиш. По думите му не е изключено "Сиксти кей", която за момента е изцяло базирана в България, да разшири хоризонта си и към съседни страни - например Сърбия и Румъния. В момента най-търсени в компанията са служители с немски език, както и такива, владеещи шведски, норвежки и холандски. В "Сиксти кей" се говорят общо 23 различни езика.Основана през 2008 г., "Сиксти кей" е една от първите аутсорсинг компании в България. От създаването си досега компанията е класически кол-център, като мениджмънтът няма намерение да се пренасочва към по-комплексни услуги извън типичните за контактните центрове. Причината да се цепи от тренда в сектора е, че компанията има достатъчно много клиенти и с тези услуги и смята да се специализира по-скоро в различни технологии, отколкото диференцирани проекти.Джонатан Гладуиш регистрира компанията през 2008 г., след като известно време ръководи кол-центровете на БТК и вижда потенциал в този бизнес. "Хората в България владеят много чужди езици на високо ниво и имат изключително висока работна етика", обяснява Гладуиш какво го привлича тук. За миналата година компанията е генерирала 26.3 млн. лв. оборот, което е пореден ръст от около 60% на годишна база. Компанията излиза на печалба от 3.6 млн. лв. през 2015 г. В момента компанията е собственост на кипърското дружество "Тилбейс холдингс лимитед".Това е поредната компания в сектора, която обявява грандиозни планове за разрастване през последните месеци. От началото на 2016 г. и конкурентните на "Сиксти кей" като TELUS International (бившата "Колпойнт Ню Юръп"), "Експириън", "Съдърланд" и "Юнифай" обявиха намерения да разкрият общо около 1000 нови работни места. Според запознати още няколко чужди компании проявяват интерес да разширят бизнеса си в България, което ще осигури още около 1000 допълнителни работни места, но според Гладуиш може да доведе до още по-ожесточена борба за кадри.


description: Пазарната капитализация се е покачила с 10 процента през последните 5 дни, което е най-добрият седмичен резултат за последните три години, съобщава...

title: iPhone 7 и проблемите на Samsung отново правят акциите на Apple печеливши

maintext: Пазарната капитализация се е покачила с 10 процента през последните 5 дни, което е най-добрият седмичен резултат за последните три години, съобщава Financial Times. Това се случва в навечерието на пускането на пазара на iPhone 7 и iPhone 7+ . Акциите достигат цена от 115 долара, което е най-високата им точка за 2016 г. Цените на книжата на Apple бяха колебливи през годината, след като компанията на Тим Кук обяви спад на приходите си за пръв път от повече от 10 години. В САЩ мобилните оператори вече обявиха, че поръчките за новия телефон са четири пъти повече от наличните количества. Продажбите в Азия и Австралия започнаха с голям успех четвъртък. Моделът печели и от изтеглянето на флагмана на Samsung Galaxy Note 7 , който беше изтеглен от пазара заради проблеми с батерията.


description: "Силата да бъдеш свободен" е слоганът на кандидата на РБ за държавен глава

title: Трайчо Трайков: Българският керван трябва да стигне до оазис

maintext:
Кандидатът за президент на РБ Трайчо Трайков и за вицепрезидент ген. Съби Събев обявиха националната сигурност за свой основен приоритет
© Цветелина Белутова
"Президентът няма право да мълчи съобразно силните на деня. Напротив - гласът му трябва да се чува силно, когато законът се заобикаля или се подминават интересите на хората. Президентът е избран пряко от народа и е отговорен пред всички. Пред тези, които са му гласували доверие, но има и задачата да спечели доверието на тези, които не са му повярвали в кампанията, за да е президент на всички българи". Това каза Трайчо Трайков във вторник по време на официалното представяне на кандидатурата му за президент, издигната от Реформаторския блок (РБ), заедно с кандидатурата на ген. Съби Събев за вицепрезидент."Държавният глава трябва да има силата да казва истината, независимо на кого ще се хареса. Президентът е длъжен да бъде морален, не толкова, за да го смятат за честен човек или да бъде чист пред съвестта си. Това безспорно е важно, но има нещо по-важно и то се нарича авторитет на държавния глава.", добави още Трайков. Според него именно това е територията за правене на политика от държавния глава, която излиза извън буквализма на конституционните правомощия. "Това е оръжието, което може да се използва при всеки проблем. Това е светлина, която президентът може да насочва към всички точки на страната и никой не може след това да каже, че не е видял, не е разбрал и му е все едно.", уточни Трайков.По време на изказването си Трайков заяви, че негов основен приоритет ще бъде националната сигурност, където президентът има ключова роля. Той уточни, че в това понятие влага по-широк смисъл. "Понятието сигурност на нацията е състояние на държавата и обществото, когато са защитени основните права и свободи на гражданите. Гражданските институции, благосъстоянието, здравеопазването, стопанското развитие - това са все елементи на националната сигурност", каза той. И запита риторично: "Каква национална сигурност, ако нацията е болна. Какво като купуваме скъпа апаратура, но няма кой да работи с нея. Или тя се избира на принципа кой дава най-голяма комисионна? Каква национална сигурност при такъв размер на бедността? Нима това не създава риск от престъпност и не увеличава емиграцията и обезлюдяването на страната? Каква национална сигурност след като на избори блокират с кибератака основните сайтове на държавата."Към заплахите за националната сигурност кандидатът за президент на РБ прибави още размерите на корупцията. "Твърди се, че милиарди са заловени от контрабанда, но къде са контрабандистите? Някой чувал ли е за тях? При този размер на корупцията страната ни бе ударена с милиарди и през една банка - КТБ и през "Белене".", отбеляза Трайков.Трайков заяви, че "има силата да бъде свободен при назначенията в съдебната власт". Президентът има правомощие да подписва указите за назначаване и освобождаване на председателите на върховните съдилища и на главния прокурор - по предложение на ВСС."Имам силата да наложа вето върху закони, които укрепват монополи или създават лобизъм.", увери още Трайков.Според него другата важна функция на президента е ролята му във външната политика. "Дипломатическите усилия са важна функция на държавния глава, но не разбирам това само като парадна представителност. Президентът може да тушира междудържавни отношения. Може да засили и подчертае мястото ни в ЕС и в НАТО - като главнокомандващ. Той трябва да пази достойнството ни от арогантния натиск на едни държави, свикнали да диктуват. Няма емоции в изпълнението на този дълг. Няма значение дали става дума за съюзник, освободител или съсед. България е над всичко, когато става дума за името и интереса на страната ни. И г-н Борисов, и БСП, прекрасно знаят, че съм много упорит в това отношение. ", заяви Трайков. По думите му особено важно за страната ни е да се знае предварително какви позиции ще отстояват българските държавни институции в представителните формати на ЕС и НАТО, а не хората да бъдат уведомявани постфактум какво са ни наредили да изпълняваме, когато емисарите се върнат.Трайков заяви, че отношението му към конфликта в Украйна е еднозначно. "Бяха потъпкани международни споразумения, а Русия грубо наруши ангажимента си на гарант за териториалната цялост на Украйна. В цялата тази агресия хиляди хора загубиха живота си. Няма как цивилизована европейска България да одобрява такава политика.", каза той. По думите му това се отнася и за поведението на Турция при опитите й да практикува демокрация, както и в желанието й да изнудва ЕС. "Те са наш добър съсед и съюзник в НАТО, но България като част от ЕС не може да затвори очите си пред това, което търпи в момента турският народ. Ние нямаме право да налагаме демократични стандарти в чужди страни, но имаме право да изискваме такива, когато някой има желание да влезе в общия ни дом.", смята Трайков.Кандидатът за президент на РБ се обяви и за прагматичен подход в борбата с бедността. "Това не е работа само на социалния министър, а на всички останали", каза Трайков.Трайков каза, че мрази поговорката "Кучетата си лаят, керванът си върви". "Не, керванът няма да върви по този начин. Ще трябва много работа всеки ден, всяка нощ. Така разбирам дейността на активния президент.", каза Трайков. И добави: "Керванът на страната трябва да стигне до оазис, където всеки да може да намери своето щастие. Така България ще стане привлекателна първо за българите, които си тръгнаха омерзени, а после и за чужденците, които решат да ни вярват, че могат да спечелят, ако правят бизнес тук. Защото никой не иска да влага парите си в страна, в която местните хора не намират път към благополучието.", смята Трайков. Според него предстоящият избор за президент е важен не заради някоя партия. "Днес имаме свободата и силата да поемем отговорност за мястото, в което ще живеят децата и внуците ни. Никой няма да ни оправдае, че сме виждали какво става и нищо не сме направили.", каза той.Трайков изброи нещата, които не трябва да очакваме от него, ако бъде избран за президент. "Не може да очаквате търпимост към корупцията и към източването на държавата. В мое лице няма да видите мълчаливи хора, които се крият зад националния консенсус и баланса между властите." Трайков декларира, че ще бъде добър защитник не само на държавата, но и на българския бизнес.Той сподели, че често му задават въпроса на чия подкрепа ще разчита в президентските избори, но ще отговори на въпроса на чия подкрепа не иска да разчита. "Не искам да гласуват за мен тези, които са щастливи от нивото на корупцията у нас и тези, които са доволни от връзкарството и беззаконието. Те не търсят нито реформа, нито са реформатори.", каза той. И добави, че, ако на изборите този шанс бъде пропуснат, на следващия ден вероятно някои пак ще празнуват октомврийската революция.


description: Без да има пряка връзка, хасковската АБ повтаря модела на "Водстрой 98" - малък закъсал регионален играч, който изведнъж започва да печели поръчки и взема заеми от ББР

title: Новият строител на Пеевски

maintext:
Свързаната с ДПС фирма АБ отрича да има нов собственик и не е ясно има ли формално прехвърляне или просто се ползва с протекциите на депутата от движението Делян Пеевски.
© Надежда Чипева
Темата накратко:
- След като свързваната с Делян Пеевски строителна компания "Водстрой 98" смени собствеността си, сега в сектора свързват депутата с нов фаворит - хасковската АБ.
- Тя повтаря модела на "Водстрой" на бързи обороти - закъсал местен играч почва да печели големи поръчки и взема финансиране от държавната ББР.
- От самото АБ отричат да им смяна на контрола, но затова има косвени индикации - вписан от адвоката на "Водстрой" нов изпълнителен директор, без чийто подпис не могат да се вземат решения.
забавата на подписването и стартиране на договора за лот 3.1 на магистрала "Струма", където АБ е участник в спечелилото обединение. Това обаче не е съвсем така, като затрудненията явно датират от по-отдавна.
почти изцяло за покриване на стари дългове
Опитът на АБ, натрупан през годините, не е по-малък от опита на останалите колеги в бранша. Фирмата разполага с кариери за материали, които покриват изискванията за всякакъв вид строителство, с голяма гама от механизация за земни работи (багери, камиони, валяци висококвалифицирани кадри и т.н.), за пътни и асфалтови работи
Към края на миналата година по отчети на ББР експозицията й към сектор строителство е 111 млн. лв., което е около 14% от брутните й кредити. След като през годината банката вече финансира "Ултрастрой" с 9 млн. лв. и АБ с 29 млн. лв., тежестта на сектора в баланса й става още по-голяма.
"вътрешните правила и процедури при отпускане на кредити и съблюдава заложените лимити за секторна концентрация".
Хасковската пътностроителна компания АБ не е в цветущо здраве. Сумарно дружествата от групата й имат близо 8 млн. лв. просрочени данъци към 31 юли 2016 г. АБ е в списъка на големите длъжници на НАП от 2013 г. и по тази причина през 2016 г. вече приходната агенция има запори на дялове в дъщерни дружества. Освен това компанията има и 3.5 млн. лв. необслужван заем от ОББ, за което банката има изваден изпълнителен лист, а също и по-малки задължения към други кредитори. В местните медии в последните две години има репортажи за забавени с години ремонти на селски пътища, глоби от инспекцията по труда за неплатени с месеци заплати, протести на недоволни служители, като вече някои имат и спечелени дела. А самите служители са намалели от около 350 в началото на 2014 г. на под 200 през пролетта на 2016 г.Всичко това не звучи като най-добрият избор за компания, на която да повериш голям проект на стойност над 120 млн. лв. Особено пък, ако трябва да навлиза в новия за нея сегмент на жп строителството, където няма никакъв опит. Въпреки това обаче АБ в консорциум с унгарската Kelet-Ut спечели една от най-големите поръчки на "Национална компания железопътна инфраструктура" за рехабилитация на жп линията София - Елин Пелин. Внезапната благосклонност на държавата към хасковската компания не свършва дотук, защото тя успява да си осигури и 29 млн. лв. финансиране от Българската банка за развитие, от които 12 млн. лв. гаранция именно за поръчката на НКЖИ.В сектора обяснението за внезапното изгряване на звездата на АБ е, че това е новият инструмент за поръчки на депутата от ДПС Делян Пеевски. Само преди месеци свързваната с него, но пряко контролирана от Иван Мирински, "Водстрой 98" беше продадена на "Хидрострой". Сега според източници от бранша тандемът им се е преместил в хасковската компания. Официално смяна на собствеността не се вижда, а индикациите са по-скоро косвени - през повтарянето на модела, чрез който "Водстрой" се превърна в най-голямата строителна компания в страната през 2015 г., до вписвания, правени от адвоката, обслужвал и дружествата на Мирински. От самата АБ са категорични: "Няма промяна на собствеността и контрола на дружеството и цялата група."И досега компанията се свързваше с ДПС. АБ е създадена през 1993 г. като изцяло държавно ЕООД - наследник на активите и пасивите на Пътно управление - Хасково. През 1999 г. е приватизирано, като 80% са продадени на работническо-мениджърското дружество "Пътстрой 97", в което собствеността е разпръсната между над 150 служители и директори. След изкупуване на дяловете на част от тях през 2012 г. с най-голям дял се оказва Телят Хасан. Той и Станимир Милев влизат в управлението и на двете компании и оттогава неизменно двамата са водещите фигури в групата АБ. Партньорството между Милев и Таню Сашев Кискинов, каквото е предишното име на Хасан, започва още от 1995 г., когато основават "Финтекс" - текстилна фабрика, която работи на ишлеме.Телят Сали Хасан е общински съветник от ДПС в периода 2011 - 2015 г. като и преди това през 2007 г. е бил кандидат в листата на партията. Там той е председател на групата по териториално селищно устройство и транспорт. Според публикация на "Хасковска Марица" за новия общински съвет той е племенник на съоснователя и дългогодишен депутат на ДПС Юнал Лютфи. Извън съдружията си с Милев Телят Хасан има бизнес и със земеделски земи. През 2013 г. Държавен фонд "Земеделие" е спрял плащания по субсидии към неговата фирма "Сева инвест", тъй като е констатирал "кандидатът е заявил площи, които не стопанисва, за една и съща площ са подадени две или повече заявления и застъпването на площи не е отстранено". След съдебни спорове на последна инстанция съдът потвърждава решението на фонда. Извън бизнес начинанията му името Телят Сали Хасан през 2013 г. се появява в турската преса като един от група задържани за трафик на хероин, но няма сведения за някакви последвали дела.Станимир Милев няма толкова пряка партийна връзка, но пък е спонсор и гост на различни събития на ДПС. В новина на сайта на движението от 2012 г. той лично, както и "Финтекс", е сред дарителите за митинг-събор на ДПС в Караманци за отбелязване на 28 години от съпротивата срещу т.нар. възродителен процес - мероприятие, посетено лично от Юнал Лютфи и още двама депутати от партията.Какво е съотношението между двамата партньори като влияние във фирмата не е ясно. Досега в последните години по-голям дял имаше Станимир Милев, който на общото събрание през 2015 г. притежава пряко 40.2% и още 17.8% чрез семейната си фирма "Викинг", докато Телят Хасан държи 35.8%. На общото събрание на 31 март 2016 г. обаче се установява, че още на 27 май 2015 г. "Викинг" е джиросала своя дял на Хасан и той се явява вече с 53.6%. Това е странно, защото междувременно след 27 май 2015 г. на общото събрание за приемане на отчетите още като акционер фигурира "Викинг", което междувременно се е прекръстило на "Фининвест консулт 07". Така или иначе обаче явно по важните въпроси няма разнобой и решенията за новите директори се приемат и от двамата.При тези топли партийни връзки е трудно да се каже дали има някакъв реален трансфер на собственост или контрол към Делян Пеевски, или просто под някаква форма се ползват неговите протекции. Депутатът от ДПС е известен с лостовете си в изпълнителната и съдебната власт, а бившият му партньор банкерът Цветан Василев в прав текст е заявявал, че той и Мирински са разпределяли обществените поръчки в страната.Все пак индикации, че за някакво разместване има. Основната е, че от пролетта насам в три ключови дружества от групата влиза нов изпълнителен директор, като за всички решения се изисква и неговият подпис. По принцип компаниите от структурата на АБ ползват за вписванията си услугите на хасковския адвокат Лиляна Сарова. Конкретно трите заявления по партидите на АБ, "Пътстрой 97" и "ПСК Детелина", с които в управата им влиза новият директор, са подадени от столичния адвокат Тихомир Василев, който от години обслужваше и вписванията на "Водстрой 98" в Търговския регистър. След това рутинни вписвания, като годишни отчети отново се подават от Сарова или други заявители.Новият директор Трифон Трифонов е инженер и има дълга кариера в строителния сектор. Той е бил и в управата на дружества на "Трейс груп холд" до 2009 г., когато е управляван от Цветан Цонев и в бранша го приемат за близък до него. Цонев напуска и отива в "ПСТ груп", което по твърдения от сектора беше под съвместен контрол на финансираща го банка ПИБ и Делян Пеевски. Оттеглянето на Цонев от "ПСТ груп" през юни 2016 г. (което съвпадаше и със смяната на собствеността във "Водстрой 98") се тълкуваше пък като излизане на депутата от компанията и допълнително засили очакванията, че уменията му да печели поръчки ще се насочат в нова посока. Самият Цонев отрече пред "Капитал" да има нещо общо с АБ, а Мирински не бе открит за коментар.След тези рокади Станимир Милев ще може да взима решения само заедно с новия директор в "Пътстрой 97", като в борда остават още Телят Хасан и синът на Милев - Здравко. В самото АБ пък под всеки документ ще са нужни подписите на Трифон Трифонов и Тенчо Пасков. Последният е известен в района основно като месопреработвател, а името му се появява през 2009 г. около ареста на зам.-директора на Национална ветеринарномедицинска служба Леонид Лавчев по обвинения, че е изнудвал хасковска мандра. Тогава Пасков е заловен с подкуп 1000 лв., които е трябвало да отнесе на Лавчев, който е и роднина на Христо Бисеров - зам.-председателя на ДПС, който беше отстранен през 2013 дни преди да бъде обвинен в пране на пари. "От думите на собствениците на мандрата стана ясно, че това е изнудване. Аз отказах да взема парите, но Николай каза: "Давай ги където трябва и дано повече не се повтаря." След като взех парите, се обадих на Лавчев и му казах, че според мен има някакво недоразумение. Лавчев обаче ми каза да ги оставя в офиса в Хасково. На път за там бях спрян от полицаи и арестуван", се казва в показанията на Пасков, цитирани от haskovo.info."Всички промени в управлението, които визирате, са в посока за подобряване на работата на фирмите. Съвместното управление не е контрол на новия директор над собствениците (Станимир Милев/Телят Хасан), а точно обратното - контрол на собствениците над новото ръководство", гласеше отговорът на писмено зададените въпроси на "Капитал".Влошеното на вид финансово състояние на АБ може и да е обективна причина за потърсена помощ за спечелване на голяма поръчка, която да донесе свежи средства. Ръководството обаче не изглежда притеснено и го обяснява основно съсЗа 2015 г. консолидираните приходи на АБ са 17 млн. лв. при 35 млн. лв. за 2014 г., като компанията излиза от 317 хил. лв. загуба на 271 хил. лв. печалба. А одиторът заверява последните отчети с квалифицирано мнение поради съществени просрочия в задълженията за данъци и осигуровки, както и към персонала и търговски контрагенти. Само задълженията на АБ към НАП са 3.8 млн. лв. към края на юли, като месец по-рано са достигнали 4.7 млн. лв. Ако се добавят и сумите при други свързани дружества, сумата достига близо 8 млн. лв. Освен това АБ има и около 2.6 млн. лв. задължения за заплати и осигуровки, 3.5 млн. лв. проблемен кредит към ОББ и още други просрочени задължения, довели до различни запори на дружества от структурата."Дружествата от групата на АБ имат задължения към НАП и други кредитори, които са по-ниски или съпоставими със средните за бранша (на база задължения/годишни приходи). Към момента те се обслужват редовно съгласно подписаните споразумения с кредиторите", обясниха от компанията.Предвид наложените запори обаче това твърдение изглежда най-малкото спорно и ако е така, това може да се дължи единствено на получения през август заем от ББР. Според договора за залог от 12 август банката отпуска на АБ общо 29 млн. лв. кредит. В документа, който урежда предимно обезпеченията за банката, няма много детайли за срокове, но става ясно, че сумата е разделена на три транша. Първият (предполага се за незабавно усвояване и вероятно) е за близо 11 млн. лв., вторият - 6 млн. лв., а третият е линия за до 12 млн. лв. банкови гаранции по договора с НКЖИ за модернизация на отсечката София - Елин Пелин. Лихвата е тримесечен SOFIBOR плюс 3 процентни пункта, което при текущите нива е около 3.15%. Това е ниво, на което малко компании успяват да намерят финансиране дори и в доста по-добро финансово здраве.Другият неясен момент е как фирмата, която е сравнително малък и регионален играч в пътните ремонти и доставчик по големи обекти, ще може да поеме проект, оценен на 120 млн. лв., надвишаващ в пъти годишния й оборот. Освен това АБ трябва да навлезе не само в нов за нея географски регион, но и в ново поприще на жп строителството - това също беше трансформация, предприета от "Водстрой", която, както говори името й, започва като ВиК строител. "", казват от АБ, като подчертават, че и в консорциума за "Струма" и в този за жп отсечката с Kelet-Ut са с миноритарно участие. "Разширяването на обхвата на дейността на фирмите е един от подходите на колегите в бранша за работа при затруднени браншови условия", убедени са от дружеството.Решението на ББР да предостави финансиране на АБ също поражда много въпроси. На първо място банката вече серийно формира експозиции към фирми, свървани с Пеевски. През 2014 г. след краха на КТБ, започнал от раздора между Пеевски и Василев, тя рефинансира кредитите на "Водстрой 98". Постепенно експозицията към строителната компания нарасна до 55 млн. лв. Това само по себе си е един от най-големите кредити на ББР, която по замисъл и според собствената си мисия е банка за подпомагане на малкия и средния бизнес. Освен това ББР финансира и изкупуването на две фалирали мандри от "Лодис инвест", което към онзи момент беше привидно несвързана компания, собственост на физическо лице. Днес е притежание на "Дореко комерс" - дружество, на което Пеевски прехвърли и официално притежаваните 18% от пловдивската фабрика за цигарени опаковки и филтри "Юрий Гагарин". Това показва и как лесно може да се трансформира неформалния контрол в собственост. "Дореко" е и собственик на дружеството инвеститор в новата печатница на медийната група на депутата, и на охранителната фирма и рекламната агенция на "Булгартабак", където Пеевски също държеше пряко 5%, а се счита и че реално контролира холдинга. Самият "Булгартабак" беше рефинансирал задълженията си към КТБ в ББР, но още преди затварянето й.Дори да оставим настрана временно реалното или хипотетично участие на Пеевски, използването на държавната банка за кредитиране на строителни компании в съмнително здраве само по себе си е проблемно.Групата АБ е предоставила залози на търговски предприятия на 8 дружества, както и различни имоти и машини като обезпечение, но дори и при това положение не става ясно по каква логика една строителна компания трябва да получава спасителни заеми от квазидържавна финансова институция. Още повече че ББР вече си носи кръста от заемите към няколко фалирали компании, като например някогашното "Галчев холдинг", което сега под името "Струма холдинг" е по пътя към несъстоятелността. А експозицията към "Понсстройинженеринг" може да се похвали с цяла каскада верижни кредити и анекси.Всичко това изисква доста повече обяснения, но на конкретните въпроси на "Капитал" банката отговори с обяснение, че се въздържа от коментари на слухове и недоказани твърдения и с бланкетно уверение, че спазва


description: В рубриката на "Капитал Daily" събираме информацията за управленските промени и новини за лидерите на бизнеса в България и по света от изминалите седем дни

title: Имената на седмицата

maintext: Главният изпълнителен директор на италианската Monte dei Paschi di Siena Фабрицио Виола (на снимката вляво) се съгласи да се оттегли от поста по-малко от два месеца след като управляваната от него финансова институция се оказа най-слабо представилата се от последните стрес тестове на европейските банки. Съобщението идва в деликатен момент, в който Monte dei Paschi уточнява подробностите около плановете си за набиране на 5 млрд. евро нов капитал и продажба на необслужвани заеми за около 28 млрд. евро, отбелязва Wall Street Journal. От началото на годината акциите на банката са загубили над 60% от стойността си при средно 44% за банковия сектор в Италия. Няколко дни по-късно акциите на закъсалата италианска банка отбелязаха ръст, след като бордът й потвърди назначаването на банкера Марко Морели (на снимката вдясно) от американската Merrill Lynch за нов главен изпълнителен директор, предаде Associated Press. На 15 септември, стойността на книжата на най-старата финансова институция в света се повиши с 2.4% до 0.23 евро. Междувременно, оставката си от Monte dei Paschi di Siena подаде и председателят на борда Масимо Тонони.


description: От понеделник тече временно примирие между в Сирия, което ще трае седмица. Днес говорител на Държавния департамент на САЩ е съобщил пред журналисти,...

title: САЩ и Русия се споразумяха за удължаване на временното примирие в Сирия

maintext:
© Kevin Lamarque
От понеделник тече временно примирие между в Сирия, което ще трае седмица. Днес говорител на Държавния департамент на САЩ е съобщил пред журналисти, че държавният секретар Джон Кери и руският му колега Сергей Лавров са се споразумяли за 48-часово удължаване на примирието, предава CNN. Целта на примирието е да се изпратят хуманитарни помощи до засегнатите райони в страната.След като временното примире приближи края си, военните екипи на САЩ и Русия ще се срещнат, за да започнат работа по координация на въздушните атаки срещу "Ислямска държава", пише ВВС.


description: Датският вестник Politiken помоли 28 водещи европейски медии от (все още) 28-те държави в Европейския съюз да интерпретират с карикатура европейската общност към този момент и в светлината на Brexit. Politiken стартира тази паневропейска медийна инициатива, за да демонстрира този вид общност, солидарност и сътрудничество, които в момента европейските лидери намират за трудно да поддържат и развиват. Успешно приключилият проект в момента се публикува във всички държави от Европейския съюз, а специално печатно издание ще бъде раздадено в Брюксел и на днес провеждащата се среща на европейските политици в Братислава, където се очаква да се реши бъдещето на съюза

title: Фотогалерия: Европа, а сега накъде?

maintext:
1/28
Във време, когато национализмът, популизмът и ксенофобията рушат устоите на мечтата за обща и мирна Европа, се надяваме с този общ проект да напомним, че в края на краищата Старият континент има повече потенциал да ни обединява, отколкото да ни разделя.
"В рисунката си изобразих от една страна Европа, която си позволи да бъде заслепена от късогледство и популизъм и която отчаяно се опитва да се предпази от реалността с огради и бодлива тел. От друга страна – Европа, която действа заедно с цялата сила на общността. Двете Европи са се отдалечили, но все още има шанс да се достигнат една друга. Ние сме тези, които създават Европа. Ние решаваме по кой път да вървим. Трябва да се върнем към корените на оригиналния европейски проект. Този модел е прост и красив, но и крехък. Наша е отговорността да не се оставим да бъдем повлечени към дъното от страх и незнание", казва Танасис Папаспиропулос от втория по големина кипърски вестник Politis.
Автор: Thanasis Papaspyropoulos [Кипър, Politis]


description: Light селекцията от събития тази седмица

title: Календар - Капитал

maintext:
Sport Box Night Run, Пловдив
–
24.09, Париж
24.09, Велико Търново
3D мапинг шоу с прожекции - Велико Търново
24-25.09, Берлин
Ежегодният маратон в Берлин в последния уикенд на септември с над 40 хил. участници от близо 120 държави, повече на: bmw-berlin-marathon.com
до 24.09, Бризбейн
Велокарнавал "Заедно е весело" – по случай европейската седмица на мобилността. Две сборни локации: Западен парк и Зоопарк - София. Начало 10 ч.
25.09, Петрич
"Обичам Шостакович" – ден, посветен на композитора – концерт и представяне на биографията му. В зала "България", начало 11 ч.
26.09, София
Трето издание на "Срещи на младото европейско кино в София", в кино "Одеон" и Френския културен институт. Детайли: issuu.com/youngcinemasofia
27.09, София
30.09, София
Shame party, the new season – откриване на поредицата от тематични партита. В клуб Carrusel, начало 23 ч., вход 10 лв.
До 2.10, Дъблин
Изложба Sour Sweet Bitter Chinese – история на китайската кулинария. В музей на китайците в Америка. Повече информация: mocanyc.org
6.10, София
b
4.09, Пловдивсъстезание с инициатива за създаване на безопасни условия на спорт в тъмната част на денонощието. В Гребна база Пловдив, начало: 20:30 ч.Techno Parade се провежда от 1998 г. насам с международни артисти от електронната сцена, повече на: technoparade.fr3D мапинг шоу с прожекции на емблематични моменти от българската история, паметник "Асеневци", начало: 19 ч.Един от най-големите австралийски културни фестивали – Brisbane Festival. Локации и пълна програма на: brisbanefestival.com.au24.09, СофияСкоростно изкачване на връх Конгур, старт от площада на гр. Петрич, такса за участие 15 лв. Регистрация: belasitsa.com25.09, СофияПрезентация "За Мароко, доброволчество и други истории" в Клуб на пътешественика, начало 10:30 ч. Билет 7 лв.27.09 - 2.10, СофияThe Internet Of Things – форум, посветен на иновации, в "Софтуерен университет", начало 9 ч.Maze all stars – откриващо парти на клуб Maze. С участието на Миленита, Васил Вутев от D2, Миро Морски от Django Ze и др. Начало 22 ч., вход 5 лв.30.09, СофияDublin Oktoberfest – дегустации на бира, концерти и постановки. Детайли: oktoberfest-dublin.deдо 6.10, Ню ЙоркСтарт на "Академия за социални предприемачи", вetahaus - София, начало 19 ч. Такса 480 лв. Детайли: se-academy.bg


description: "Капитал" ви представя мобилните приложения, които ни направиха най-силно впечатление

title: App-ове на седмицата

maintext:
Drivvo – Car management
Като всеки шофьор вероятно и вие искате да спестите гориво и да карате икономично и екологично. Тази апликация ще ви помогне тъкмо за това - Drivvo следи разходите по зареждане, обслужване и сервизиране на превозното ви средство, било то кола, мотор, бус или камион. Приложението следи и пресмята средните ви месечни разноски по гориво, какъв е разходът на ден и какво ли още не, като ви дава детайлирана информация и предложения как да свалите стойностите. Сред удобствата е, че можете да прехвърлите цялата си информация директно от други сходни апликации, които сте използвали. Достъпно за Android.


description: Какво каза Сотир Цацаров за престъпността в курорта и какво не каза

title: Превзетият Слънчев бряг и вечерите на прокуратурата

maintext:
Сотир Цацаров видя в Слънчев бряг държава в държавата. Но само пред телевизионните камери
© Велко Ангелов
Във вторник сутринта главният прокурор Сотир Цацаров даде 20 минутно интервю за "Нова Телевизия". В него основната новина, която извадиха медиите, беше необяснимата му (от гледна точка разделение на властите) защита на министъра на културата. Но в същия разговор Цацаров се опита да обясни и инцидента, при който беше тежко ранен Димитър Желязков-Митьо Очите, а негов бодигард беше прострелян.Главният прокурор коментира ситуацията така: "Самото функциониране на комплекса Слънчев бряг създава предпоставки за престъпност. Слънчев бряг е нещо като икономическа, и административна държава в държавата и започна да се превръща в апетитна хапка. Това е война за територия, за контролиране на търговската дейност. Този, който я контролира силово, печели."Или казано с други думи - държавата не присъства в Слънчев бряг.Признанието на човека, натоварен със задължението да съблюдава правния ред в държавата, идва няколко седмици след като сайтът "Биволъ" публикува статия, в която се разказваше как няколко дни преди престрелката в Слънчев бряг, в ресторант в Поморие е имало празненство по случай назначението на районния прокурор на Несебър Радост Бошнакова. На него са присъствали главният секретар на МВР Георги Костов и председателят на Етичната комисия към прокурорската колегия на Висшия съдебен съвет (ВСС) Ясен Тодоров. Гостите, пише "Биволъ", са били посрещани от собственика на ресторанта - Пламен Петков, бивш съдружник с вдовицата на Милчо Бонев - Бай Миле и според сайта - приближен до Божидар Кузманов-Кравата. Последният беше обвинен за ръководител на организирана престъпна група, но чак след престрелката, в която Митьо Очите беше тежко ранен.Присъствието на Георги Костов и Ясен Тодоров на вечерята беше потвърдено съответно от МВР и от ВСС.Три седмици по-късно, нито прокуратурата, нито ВСС, нито ИВСС, намират за необходимо да проверят поведението на Ясен Тодоров и Радост Бошнакова. Да уточним - от четири години дясната ръка на Сотир Цацаров във ВСС - Ясен Тодоров, е властелин на етичните проверки в съдебната власт. Радост Бошнакова ръководи структурата на прокуратурата, под чиито район влиза превзетото парче държава (по думите на главния прокурор) Слънчев бряг.Във вторник двама членове от съдийската колегия на ВСС - Калин Калплакчиев и Соня Найденова са отправили предложение до пленума на съвета за започване на проверка по изнесените данни за вечерята в Поморие. Мнозинството в съвета, изцяло подчинено на главния прокурор, никога не е възприемало предложенията на двамата и изходът от това предложение е ясно.На практика излиза, че пред камерите главния прокурор говори едно, но след това адептите му в съдебната власт правят нещо съвсем друго.И за финал - в същото интервю, Сотир Цацаров обвини съда за оправдателните присъди на бившия зам.-председател на ДПС и парламента Христо Бисеров. Прокуратурата, каза още Цацаров, не носела отговорност заради провала на обвинението, защото била заставена да действа "пост фактум", без да обяснява как точно си представя прокуратурата да пресича престъпления преди фактите.Всъщност вечерята в Поморие, няколко дни преди престрелката в Слънчев бряг, е създала уникална възможност на прокуратурата да действа "пре-фактум". Уви, възможността е изпусната.


title: Графика на деня: Северните нации са най-работливите в ЕС

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 38 // 22.09.2016 Прочетете Капитал Daily Брой 181 // 27.09.2016 Прочетете Капитал Light Брой 38 // 22.09.2016 Прочетете


title: Графика на деня: Социалните дейности струват на България 19% от БВП

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 38 // 22.09.2016 Прочетете Капитал Daily Брой 183 // 29.09.2016 Прочетете Капитал Light Брой 38 // 22.09.2016 Прочетете


description: Мобилните оператори ще следят клиентите за злоупотреби, а SIM карти ще се купуват според местоживеенето

title: Роумингът в ЕС все пак отпада от юни 2017 г.

maintext:
При представяне на документи за често пътуване в друга страна, потребителите ще могат да закупуват SIM карти и от нея.
© Stefan Wermuth
При нарушения телекомите ще могат да налагат допълнителни такси на клиентите си.
Роумингът в Европейския съюз ще отпадне от 15 юни 2017 г., но при специални обстоятелства мобилните оператори ще могат да поискат от съответния национален регулатор разрешение да таксуват допълнително клиентите си. Това предвижда новата чернова на плана на Европейската комисия, в която отпадат ограниченията от предишния проект, които лимитираха безплатното ползване на "домашния" абонамент в страните в ЕС на 30 последователни или общо 90 дни годишно. Няма да има лимити и за ползването на мобилен интернет.В отговор на опасенията на операторите, че потребителите ще започнат да купуват SIM карти от страната в ЕС с най-ниските тарифи, вместо от своята собствена, ще бъдат въведени няколко предпазни клаузи. Така потребителите ще могат да си купуват SIM карта само от държавата, в която живеят или от такава, с която имат трайни и установени връзки (например обучение или работа).В предишния проект за отпадане на роуминга се предвиждаше само частичното му отпадане – до 90 дни годишно, което разбуди вълна от недоволство сред потребителите. Така се стигна до преработката на проекта. За разлика от първия проект не се предвижда общ европейски подход, а самите телекоми и националните регулатори ще могат да определят кога потребителите злоупотребяват със схемата и трябва да бъдат таксувани допълнително. Това означава, че мобилните оператори ще могат да проверяват и проследяват потребителския модел на клиентите си и в случай на нередности ще могат да им поискат обяснения. Оттук нататък потребителите ще могат да купуват SIM карти само ако имат адресна регистрация в дадена страна или докажат, че са тясно свързани с нея и редовно пребивават в нея заради работа или обучение. За доказателства ще се приемат документи за адресна регистрация, декларации от образователни институции, декларации за регистрация за местни избори или сметки за заплатени местни данъци, както и различни документи за командировки и трудови правоотношения.Като нередни случаи ще бъдат третирани ситуации, когато роуминг трафикът на даден клиент надвишава значително "домашният" му трафик, или при дълга неактивност на SIM карта, която е използвана главно при роуминг. Обяснения ще се искат и когато един и същ клиент се регистрира и използва в роуминг режим последователно няколко SIM карти. За злоупотреба може да се счита и масовото купуване и препродаване на SIM карти за постоянна употреба извън страната на издаващия ги оператор. Ако клиентът докаже, че е имало някаква причина за това поведения (например командировка, отпуск или работа), няма да има последици за него. В случай, че не успее да се оправдае, операторите ще могат да му наложат малки допълнителни такси - от максимум 0.04 евроцента за минута обаждане, 0.01 евроцента за смс и 0.0085 евроцента за мегабайт интернет според предложението на ЕК. Ако клиентът не е съгласен с наложената допълнителна такса, ще може да се обърне към националния си регулатор. За България това е Комисията за регулиране на съобщенията.Според проекта телекомите имат опция да спрат да предлагат евтин роуминг, ако представят доказателства, че не може да си възстановят разходите за предлагана услуга и това ще доведе до последици и за домашните тарифи. Тогава мобилният оператор ще трябва да подаде искане до националния регулатор да не прилага общите правила и да налага допълнителни такси върху роуминга.Новият проект ще бъде обсъден в Европейския парламент и трябва да бъде одобрен от страни-членки на ЕС. Органът на европейските регулатори в областта на електронните съобщения също ще излезе с мнение по него. След всички обсъждания се очаква да бъде приет до 15 декември 2016 г., и да влезе в сила за потребителите, които пътуват в ЕС, след 15 юни 2017 г.Въпреки предпазните клаузи, мобилните компании в ЕС не са особено щастливи от новия проект, като говорител на Асоциацията на европейските телекомуникационни оператори заяви, че е "необходимо внимателна оценка на всички технически, законни и икономически аспекти на това решение", съобщава изданието Lexology. За сметка на това говорител на BEUC, организация на европейските потребители, приветства плана и заяви, че "потребителите очакват точно това от единния пазар".


description: Консултантът е подавал неверни документи с фалшифицирани подписи

title: КФН отстрани от проверката на застрахователите и пенсионните компании "РСМ България"

maintext: са заявили по време на разследването, че не им е известно да са включени в такива прегледи, и посочват, че подписите върху техните автобиографии не са положени от тях. "Някои от тях дори заявяват, че подадените техни автобиографии са неверни", се казва в съобщението на КФН. Комисията е дала срокове на клиентите на РСМ да сключат договори с нов проверяващ от одобрения списък. Дружеството проверяваше 15 застрахователя и фондовете на 3 пенсионни компании. Новият председател на КФН Карина Караиванова е заявила, че са решени да финализират прегледите в срок преди края на тази година. Управителят на РСМ Изабела Джалъзова заяви, че ще излезне с официално прес-съобщение и не може да коментира темата по телефона.Очаквайте подробности


description: "Не съм преставал да казвам на младите българи, с които се срещах, че ако емигрират, ще оставят страната си на Пеевски", каза посланикът на Франция...

title: Строител на капитализма: Ксавие Лапер дьо Кабан

maintext:
Илюстрация Увеличаване Автор: Явор Попов Смаляванеа>
"Не съм преставал да казвам на младите българи, с които се срещах, че ако емигрират, ще оставят страната си на Пеевски", каза посланикът на Франция Ксавие Лапер дьо Кабан в прощалната си реч и отново разбуни духовете.


description: Влизането на бившия премиер Пламен Орешарски в кандидат-президентската надпревара, издигнат от инициативен комитет, предизвика изненада, но тя,...

title: Новата роля на Орешарски

maintext:
© НАДЕЖДА ЧИПЕВА
Орешарски заявява, че е независим, но той не е човек, който ще тръгне на президентски избори без подкрепа от основна партия. Орешарски едва ли е играч, който тръгва заради елементарни лични амбиции.
кръга "Кой", както и за самия Орешарски, това не е провокация, а естествена номинация. Орешарски или иска да се реабилитира, или не може да откаже на тези, които го тикат.
Кандидатът: Няма нищо задкулисно
Пламен Орешарски, бивш премиер на коалицията между БСП и ДПС пред 2013-2014 г., пред бTV
Протестите (продължили няколко месеца след като Орешарски предложи на парламента Делян Пеевски за шеф на ДАНС през юни 2013 г. - бел. ред.) бяха за времето си, времето беше такова*. Аз в някаква степен ги разбирам, сега времената обаче са други. Политическите лидери бяха в основата на въпроса #Кой. Именно за това сега се кандидатирам за независим, за да избегна зависимостите. Вече веднъж направих грешка и многократно я споменавах. Човек трябва да се учи от грешките си. Дал съм си дума, че вече няма да бъда зависим. Няма нищо задкулисно.
В целия си професионален живот съм работил в изпълнителната власт - човек е част от някаква структура. И винаги съм се отнасял с респект към президентската институция. Аз виждам в следващите години изключително важна функция на президентската институция за запазване и съхранение на държавността Тя може да има огромна роля, ако човек е независим и може да обединява, а не да разделя. Никой не стои зад мен. Смятате че аз не мога да вземам самостоятелно решение ли? Няма нищо задкулисно.
Влизането на бившия премиер Пламен Орешарски в кандидат-президентската надпревара, издигнат от инициативен комитет, предизвика изненада, но тя, изглежда, се изчерпва със самия ход. Повечето последвали коментари извеждат напред една ясна хипотеза: че Орешарски е неофициалният кандидат на ДПС, а включването му цели раздробяване на гласовете на първия тур с цел по-добри преговорни позиции на партията за балотажа. Публикуваме някои от мненията.Христо Иванов, бивш правосъден министър, във фейсбукВаденето на Орешарски има няколко диверсионни цели. Едната е отклоняване от ГЕРБ на прицела на антимафия говоренето. Т.е., когато премиерът се изправи пред огледалото, би искал ние да виждаме отражението на тоя нещастник Орешарски. Тази година 4 септември (еднократно организираните от ГЕРБ автобуси за протестите срещу Пламен Орешарски на 4 септември 2013 г. - бел. ред.) явно се пада на 26-и, като със сигурност има астрологическо обяснение.Операцията по елиминиране от предстоящата микро кампания на темата за властовия модел, основан на системна и гарантирано безнаказана корупция, е в пълен ход. Ваденето на Орешарски е само най-видимата част от това упражнение. Целта е вместо да избираме гарант за демократичния и правов ред и на кандидатите да се налага да говорят по въпроса на дълбоката криза на българската държавност, да ни заглавичкват като двегодишни деца, докато ни пробутват калпави украшения за изкуствена коледна елха. Все пак - избор имаме: ще се хванем ли отново или тоя път няма да се хващаме....Друга цел на кандидатурата на Орешарски е вкарване на Румен Радев в шизо ситуация да се разграничава от позицията на БСП от 2013г, има вероятно и важна полит-технологична цел- ДПС да си преброи гласовете след разцепването.За Орешарски едва ли някой би гласувал без партийно указание така че преброяването ще бъде лабораторно. За Местан ще бъде трудно да води анти-Орешарски кампания. И накрая на втори тур, когато ДПС си даде гласовете (ах, на кого ли?), ще знае точно колко дава и ще може да фактурира прецизно.Даниел Смилов, политолог, пред "Капитал"Според мен вдъхновението и логиката на тази кандидатура са свързани с Доган и ДПС.Интересното тук е каква е логиката на ДПС да издигне подобна индиректна кандидатура. Едната хипотеза е да се тества подкрепата за движението след излизането на ДОСТ, но според мен това е по-слабата хипотеза - не виждам как чрез Орешарски ще бъде тествано присъствието на ДПС. Затова съм по-склонен да мисля в другата посока - че това е опит на ДПС да създаде раздробяване на гласовете, което ще направи по-силна неговата позиция при втория тур.Татяна Дончева, лидер на "Движение 21" и кандидат-президент, пред "Нова телевизия"Пламен Орешарски не е кандидат на Бойко Борисов. Щабът на ГЕРБ има много кандидати, които ще удължат листата, за да ронят протестен вот, който ГЕРБ не може да получи. Орешарски обаче не е сред тях. Той очевидно е кандидат на "Кой", но не само. Защото не смятам, че "кой" е сам по себе си. Той е само лице на един голям кръг играчи, които имат много сериозни възможности за влияние върху българския политически и икономически живот.В случая важен въпрос е защо кръгът зад Пеевски излъчва Орешарски за кандидат и защо ДПС не изважда нормален кандидат с тяхната си регистрация. ЗаАрман Бабикян, политолог, пред frognews.bgНе съм изненадан от решението на Пламен Орешарски да се кандидатира, ако приемем, че това е негово решение. Имам усещането, че ДПС ще съсредоточи електората си зад неговия номер, за да може по-удобно да преговаря за втори тур.Георги Кадиев (бивш депутат от БСП, единствен гласувал против избора на Пеевски за шеф на ДАНС) във фейсбукСлушам Орешарски по бТВ как щял да е независим президент и да обединява нацията, не да разединява. И си спомням една негова реплика към мен някъде през 2007 г. по повод един законопроект, която в крайна сметка прокара разделителната линия между нас: "Жоро, който е тръгнал срещу олигарсите, добро не е видял!"Честит кандидат за президент. Поредният шамар върху физиономията на България.* "Такова беше времето" е крилата фраза от началото на прехода - така покойният ген. Добри Джуров, министър на народната отбрана в продължение на 38 години до 1990 г. обясни собствената си отговорност за участието на България в съветската окупация на бившата Чехословакия пред 1968 г.